'''Foreningsfrihed''' eller '''organisationsfrihed''' indbefatter [[borger]]nes individuelle [[rettighed|ret]] til frit at mødes med andre [[borger]]e og gennem dannelsen af en [[forening]] kollektivt udtrykke, promovere, forfølge og forsvare fælles interesser uden foregående tilladelse fra [[Offentlig myndighed|myndighed]]erne. I Danmark blev foreningsfriheden lovfæstet med [[Grundloven]] af [[1849]]. Den er ligeledes lovfæstet i den [[USA|amerikanske]] [[USA's forfatning|Bill of Rights]], i [[Den Europæiske Menneskerettighedskonvention]] og i [[Canadian Charter of Rights and Freedoms]]. Undertiden bruges [[forsamlingsfrihed]] og foreningsfrihed i flæng, men forsamlingsfrihed handler om mere 'uorganiserede' og politiske aktiviteter som [[demonstration]]er og offentlige [[møde]]r.
Jura Juridiske_begreber Retsvidenskab